Solidariteit Beweging stel gids vir selfstandige fondsbestuur in skole bekend - Solidariteit WêreldSolidariteit Wêreld
Tuis › Mediaverklarings › Solidariteit Beweging stel gids vir selfstandige fondsbestuur in skole bekend
Solidariteit Beweging stel gids vir selfstandige fondsbestuur in skole bekend
Woensdag | 09 November | 2016
Die Solidariteit Beweging het gisteraand ’n fondsbestuurgids bekendgestel wat deur skole en ouers gebruik kan word om meer selfstandig te wees wat fondsbestuur in skole betref. Dit volg nadat die Solidariteit Beweging in Augustus vanjaar ’n toekomsberaad oor onderwys gehou het waar die insette van talle belanghebbers, waaronder skoolhoofde, ouers en beheerliggame, verkry is.
Hierdie insette is verwerk en word saam met navorsingsbevindinge in die gids vervat om ’n praktiese raamwerk daar te stel om skole en ouers te bemagtig om die fondsbestuur van skole in hul gemeenskappe so te stuur dat selfstandigheid daardeur verseker kan word.
Volgens dr. Dirk Hermann, bestuurshoof van die vakbond Solidariteit, word skole al hoe meer uit die hande van die gemeenskap geneem en gesentraliseer. Gevolglik word daar van openbare skole staatskole gemaak. “Sedert 1997 het onderwys in Suid-Afrika toenemend verander – van samewerkende bestuur met rigtinggewing deur die staat na staatsbeheer en voorskriftelike bestuur. ʼn Duidelike voorbeeld hiervan is die konstitusionele hof se uitspraak in Mei 2016 oor toelatingsregulasies in Gautengse skole,” het Hermann gesê.
Klik hier om fondsbestuurgids te beskou